கேள்வி: விஜயலட்சுமி தேசமனே - இளமை பற்றி நீங்கள் என்ன அறிந்துள்ளீர்கள்?
பதில்: இந்தியாவின் கருநாடகம் கலபுராகியில் உள்ள ஒரு சேரியில் மடிகா குடும்பத்தில் பிறந்த எட்டுக் குழந்தைகளில் ஒருவர். இவரின் தந்தை பாபு ராவ் தேசுமேன், ஜவுளி ஆலையான எம். எஸ். கே. ஆலையில் தொழிலாளியாகப் பணிபுரிந்தார். இதே நேரத்தில் இவரின் தாயார் இரத்னம்மா காய்கறிகளை விற்று குடும்ப வாழ்வினை நடத்தி வந்தார். வீடு வீடாகச் சென்று காய்கறிகளை விற்றபின்னர் காசிப்பூர் பகுதியில் தனது கடையை நடத்திவந்தார். தேசுமானே தனது ஆரம்பக் கல்வி காசிபுராவில் உள்ள சக்கர்கட்டா பள்ளியில் முடித்தார். இங்கு இவர் ஏழாம் வகுப்பு வரை படித்தார். இதைத் தொடர்ந்து கன்னட மொழியில் கங்காம்பிகா உயர்நிலைப் பள்ளியில் தனது உயர்நிலைக் கல்வி பயின்றார். பின்னர் கே. எம். சி. மருத்துவக் கல்லூரி இளநிலை மருத்துவம் மற்றும் அறுவையியல் முடித்து, 1984-இல் பெல்லாரி மருத்துவக் கல்லூரி மேற்படிப்பினை முடித்தார். தனது முதுகலை படிப்பை முடித்த உடனேயே, இவர் கித்வாய் நினைவு புற்றுநோய் மருத்துவமனையில் வதிவிட மருத்துவராகச் சேர்ந்தார்.